text: 
  Chefen for det bosniske hjemmeværn, der fortrinsvis består af muslimer,
   gav ham ret.
  
  " Men vi havde ikke præcise informationer om aftalen, der var indgået
  . De, der udførte bagholdsangrebet, er i øvrigt uden for vor direkte 
  kontrol, " sagde han til den britiske tv-station Sky.
  
  Colm Doyle og FN-folk søgte hele mandagen at genetablere en aftale. 
  Men tilliden mellem muslimerne og serberne synes forsvundet  -  om den
   nogensinde har været tilstede.
  
  Soldaterne blev i aftes overgivet til FN-styrken i Jugoslavien. Samtidig
   fortsatte forhandlingerne om andre 84 soldater, der var taget til 
  fange i Bosnien, skriver Reuter.
  
  Muslimerne har også omringet det jugoslaviske militærhospital i Sarajevo
  , afbrudt vandforsyningen og hindret levering af fødevarer.
  
  Det jugoslaviske flyvevåben fløj gentagne gange over hovedstaden i går, 
  formentlig på rekognoscering for at udpege nye bombemål. I Slavonski 
  Brod, en kroatisk by på grænsen til Bosnien, blev otte børn og to 
  kvinder dræbt, da en bombe fra et jugoslavisk fly ødelagde deres 
  beskyttelsesrum, siger lokale forsvarsmyndigheder.
  
  
  
  